CPN บวก 3% โบรกฯ เชียร์ “ซื้อ” เคาะเป้าสูง 91.25 บ.หนุนอัพไซด์ทะลุ 18%
CPN บวกเฉียด 3% โบรกฯ เชียร์ "ซื้อ" เคาะเป้าสูง 91.25 บ.หนุนอัพไซด์ทะลุ 18% ล่าสุด ณ เวลา 11.35 น. อยู่ที่ระดับ 77.25 บาท ปรับตัวขึ้น 2 บาท หรือ 2.66% สูงสุดที่ระดับ 77.50 บาท ต่ำสุดที่ระดับ 76.25 บาท ด้วยมูลค่าซื้อขาย 234.44 ล้านบาท
12 ธ.ค. 2561

ผู้สื่อข่าวรายงานว่า ราคาหุ้นบริษัท เซ็นทรัลพัฒนา จำกัด (มหาชน) CPN ล่าสุด ณ เวลา 11.35 น. อยู่ที่ระดับ 77.25 บาท ปรับตัวขึ้น 2 บาท หรือ 2.66% สูงสุดที่ระดับ 77.50 บาท ต่ำสุดที่ระดับ 76.25 บาท ด้วยมูลค่าซื้อขาย 234.44 ล้านบาท

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด แนะนำ “ซื้อ” CPN ราคาเป้าหมาย 91.25 บาท/หุ้น หลังจากได้จัดโรดโชว์สำหรับ CPN ในฮ่องกง มองว่านักลงทุนให้ความสนใจเรื่องการซื้อกิจการ GLAND, ปัญหาอุปทานล้นตลาดของศูนย์การค้าในกรุงเทพฯ, แผนขยายกิจการ, แนวโน้มธุรกิจในปี 62 และแผนขายสินทรัพย์ให้กับ REIT ยังแนะนำ “ซื้อ” CPN จากแนวโน้มการเติบโตที่สม่ำเสมอและการปลดล็อคมูลค่าที่ดินของ GLAND โดยมีราคาเป้าหมายตามวิธี SOP อยู่ที่ 91.25 บาท ส่วนปัจจัยเสี่ยงคือเศรษฐกิจที่เติบโตชะลอตัว